|  |  |  |
| --- | --- | --- |
| *Ushbu tartib-qoidalar 2022 yil 30 iyundagi 16-sonli**institut Kengashida muhokama qilingan va tasdiqlangan.* |  | **“TASDIQLAYMAN”**  **Buxoro muhandislik-texnologiya instituti rektori**  **\_\_\_\_\_\_\_\_\_\_\_\_\_\_\_\_ N.R. Barakayev**  ***“\_\_\_\_\_” \_\_\_\_\_\_\_\_\_\_\_\_\_ 2022 yil*** |

**2022-2023 o’quv yilida Buxoro muhandislik-texnologiya institutiga ikkinchi mutaxassislikka o’qishga qabul qilish va imtihonlarni o’tkazish**

**TARTIB-QOIDALARI**

Institutga ikkinchi va undan keyingi oliy ta’limni olish uchun talabgorlarni qabul qilish O’zbekiston Respublikasi Prezidentining 2017 yil 9 avgustdagi PQ-3183-sonli qarori, Vazirlar Mahkamasining 2021 yil 24 sentyabrdagi 606-son [qarori bilan tasdiqlangan](javascript:scrollText()) “O’zbekiston Respublikasi oliy ta’lim muassasalarida ikkinchi va undan keyingi oliy ta’limni olish tartibi to’g’risida NIZOM”, O’zbekiston Respublikasi Vazirlar Mahkamasining 2017 yil 21 noyabrdagi 930-sonli qarori bilan tasdiqlangan “Oliy ta’lim muasasasida sirtqi (maxsus sirtqi) ta’limni tashkil etish tartibi to’g’risida Nizom” hamda O’zbekiston Respublikasi ta’lim muassasalariga qabul qilish bo’yicha Davlat komissiyasi bayonlari ijrosini ta’minlash maqsadida, Oliy o’quv yurtlari bakalavriatura yo’nalishlari bitiruvchilarini ikkinchi va undan keyingi mutaxassisliklarga o’qishga qabul qilish haqidagi arizalari Oliy va o’rta maxsus ta’lim vazirligining *ikkinchitalim.edu.uz* elektron platformasi orqali qabul qilinadi. Talabgorlar tomonidan Nizomda ko’rsatilgan tartibda hujjatlar asl nusxasi institut qabul komissiyasiga topshiriladi.

Qabul jarayoni “O’zbekiston Respublikasi ta’lim muassasalarida ikkinchi va undan keyingi oliy ta’limni olish tartibi to’g’risida”gi NIZOM va boshqa normativ-huquqiy jujjatlarga asosan quyidagi tartibda amalga oshiriladi:

1. Hujjatlarni qabul qilishda va ularning haqqoniyligini aniqlashda qabul komissiyasini mas’uliyatini oshirish hamda ikkinchi va undan keyingi oliy ma’lumot olish bo’yicha kiruvchining birinchi ma’lumoti bilan taqqoslangan holda, o’quv rejalari va dasturlaridagi farqlar aniqlanadi (o’qish o’quv rejalaridagi fanlar farqidan qat’iy nazar bakalavriat ta’lim yo’nalishining ikkinchi kursidan boshlanadi).
2. Kiruvchining tegishli kursda o’qishi uchun o’quv rejalari va dasturlaridagi aniqlangan farqlarni topshirish tartibi va muddatlari belgilanadi.
3. Ikkinchi va undan keyingi mutaxassislikka qabul barcha uchun to’lov-kontrakt bo’yicha belgilangan qabul qoidalari va tanlov asosida amalga oshirilib, kirish sinovlarida eng yuqori ball to’plagan abiturientlar qabul qilinadi.
4. Abiturientlar ballar reytingi asosida belgilangan to’lov-kontrakt kvotalari doirasida qabul qilinadilar. Abiturientlar ikkinchi mutaxassislikka kirish sinovlarini oliy ta’lim muassasasida o’qiydigan tilda topshiradilar.
5. Abiturientlarga O’zbekiston Respublikasi Prezidentining 2017 yil 9 avgustdagi PQ-3183-sonli qarori, Vazirlar Mahkamasining 2021 yil 24 sentyabrdagi 606-son [qarori bilan tasdiqlangan](javascript:scrollText()) “O’zbekiston Respublikasi oliy ta’lim muassasalarida ikkinchi va undan keyingi oliy ta’limni olish tartibi to’g’risida NIZOM”, O’zbekiston Respublikasi Vazirlar Mahkamasining 2017 yil 21 noyabrdagi 930-sonli qarori bilan tasdiqlangan “Oliy ta’lim muassasasida sirtqi (maxsus sirtqi) ta’limni tashkil etish tartibi to’g’risida Nizom”lar to’g’risida batafsil ma’lumot beriladi.
6. Abiturient ikkinchi mutaxassislikka kirishda tanlagan yo’nalishining xususiyatiga mos kasbiy suhbatdan o’tadi.
7. Ikkinchi mutaxassislikka kirish sinovi umumiy ballari va suhbat mazmuni quyidagilardan iborat bo’ladi va ushbu baholash varag’iga asosan baholanadi :

**O’ZBEKISTON RESPUBLIKASI OLIY VA O’RTA MAXSUS TA’LIM VAZIRLIGI**

**Buxoro muhandislik-texnologiya institutiga 2022/2023 o’quv yilida ikkinchi va undan keyingi oliy ta’limni olish uchun talabgorlarni sirtqi/kechki ta’lim shakliga to’lov-kontrakt asosida qabul qilish uchun suhbat jarayonini o’tkazish va talabalikka qabul qilish bo’yicha**

**UMUMLASHTIRILGAN BAHOLASH VARAG’I**

***Sana* \_\_\_\_\_\_\_\_\_\_\_\_\_\_\_\_**

*(ikkinchi va undan keyingi oliy ta’lim olish istagini bildirgan talabgorning F.I.Sh.)*

*(Talabgorning doimiy ish joyi va lavozimi)*

*(tanlagan ta’lim yo’nalishi)*

|  |  |  |
| --- | --- | --- |
| **№** | **Baholash mezonlari** | **Ballar**  **(max.100)** |
| 1. | **Mehnat faoliyatini olib borayotgan soha bo’yicha umumiy ma’lumotga egaligi** *(faoliyat olib borayotgan sohaning davlat iqtisodiy rivojlanishidagi o’rni, ahamiyati va faoliyati hamda zamonaviy texnika va texnologiyalari. Sohaning mavjud muammolari va bartaraf etish yo’llari bo’yicha taklif va mulohazalari) (max.****40*** *ball)* |  |
| 2. | **Kasbiy ishtiyoqi va o’qishga kirish sabablari, ikkinchi va undan keyingi oliy ta’lim****olishdan maqsadi** *(tanlanayotgan ta’lim yo’nalishining mohiyati va mazmuni, uning jamiyatdagi o’rni va ahamiyati, ushbu ta’lim yo’nalishi bo’yicha kasbiy faoliyat turlari va kasbiy faoliyat ob’ektlari to’g’risida ma’lumotga egaligi, ikkinchi va undan keyingi oliy olish uchun sabab, shuningdek, aynan maskur oliy ta’lim muassasasi va ta’lim yo’nalishini tanlashga undagan sabablar) (max.****30*** *ball)* |  |
| 3. | **Umumiy intelektual darajasi, lavozim vazifalari** *(o’z fikrini aniq-ravshan, mantiqiy va ijodiy bayon qila olish hamda o’z fikrini asoslantira olish qobiliyati, lavozim vazifalarini bilishi, ko’nikma va malakaga ega ekanligi) (max.****30*** *ball)* |  |
| **JAMI:** | |  |

**Комиссия раиси**\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

**Комиссия аъзолари:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

**Котиб** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

1. Ikkinchi mutaxassislikka o’qishga kirishda maksimal to’planishi mumkin bo’lgan ball **100,0** ballni tashkil etadi.
2. Ikkinchi mutaxassislikka to’lov-kontrakt asosida qabul qilish chegarasi maksimal balning **55 %**, ya’ni **55,0** ball hisoblanadi.
3. Kirish sinovlari jadvalini institut rektorining buyrug’i bilan rasmiylashtirilgan ishchi guruh shakllantiradi.

**Bux MTI**

**Sirtqi bo’lim boshlig’i: A.X.Gafforov**